Ribe Stifts Adresseaviser, 1835-09-18
Udenlandske Efterretninger. Spanien. Den forventede Forandring i Ministeriet er nu virkelig foregaaet. Hr. Sattorio, en gammel General-Officeer i Marinedepartementet, er bleven Marineminister istedetfor General Alava; Hr. Rivaherrera, en ivrig Tilhænger af Martinez de la Rosas System, er bleven Jndenrigsminister istedetfor Alvarez Guerra, og Hertugen af Castro Torten har, som interimistisk Krigsminister, afløst Hertugen af Ahumeda (Marquis de las Amatillas). Det saaledes forandrede Ministerium hylder det i Paris saakaldte Modstandslystem og har allerede udtalt sine Anskuelser i et Program, om hvis Jndhold vi dog endnu Jntet vide, uden dette, at Ministeriet der giver tilkjende, at hverken den spanske Nation eller de allierede Magter eller det øvrige Europa kunne tillade, at de revolutionære Ideer, som udtales i adskilligAddresser fra Provindserne, blive realiserede. Quesada er udnævnt til Generalcapitain i Ny-Castilien og beholder tillige Commanden over den kongelige Fodgade. Videre er Latte udnævnt til Generalcapitain i Aragonien, Rodil til Generalcapitain i Catalonen, Morena og Mans til samme Værdigheder i Valencia og Gammel-Castilien. Det i Barcellona udkommende Blad, Vapor, advarer mod 3 Fiender: Tvedragt, Carlisme og Udlandet. "Vor Undergang er uundgaaelig" - hedder det - "naar Nogle ville have Constitutionen af 1812, Andre en Republik, Andre Provindsial=Uafhængighed, atter Andre en Modification af det kongelige Statut; nei, "Frihed, og Jsabella den 2den" være Alles fælles Løsen. Carlismen er mindre at befrygte, fordi man veed, hvor man kan finde og slaae den. Hvad derimod Udlandet angaaer, da kunde det vel synes umuligt, at en frisindet og allieret Nation vilde gribe til Vaaben, forat undertrykke en Bevægelse, der kun har til Øiemed at befæste Friheden og Jsabella den 2dens Trone; men Politiken frembyder mange Anomalier, og det kunde vel hænde sig, at Ludvig Philip, forat høste de absolutistiske Magters bifald, kunde faae i Sinde at opretholde Christines Regjeringsystem med en 80000 Bajonetter. Derfor: Enighed, Fordærvelse over Carlisterne, Modstand mod Udlandet!" Hele Andalusien skal nu ogsaa befinde sig i en optørsk Tilstand, og i Malaga ere Klostrene lukkede, Constitutionen af 1812 proclammeret og en Junta oprettet. Under alt dette tabes Krigsskuepladsen i det nordlige Spanien næsten ganske af Sigte, og der er heller Jntet forefaldet der, som kan tildrage sig synderlig Opmærksomhed. Dog tales der om en Træfning, som d. 2den Sept. har fundet Sted ved Sesma mellem Cordova og Jturalde, og hvoraf Følgen skal have været, at Carlisterne maatte trække sig tilbage. Den engelske Brig, Water Witch, har hjembragt Efterretning om en Begivenhed, hvori Londonner-Couteren seer en formelig Krigserklæring fra D. Carlos, imod Engelland. Briggen havde nemlig bragt engelske Hjælpetropper fra St. Sebastian til Bilbao, som blev truet af Carlisterne. Disse toge derpaa Lieutenant Pike, som fra Briggen blev sendt i Land, tilfange. Den Næstcommanderende paa Briggen roede med to bevæbnede Baade op af Strømmen, forat fordre Lieutenanten udleveret, men blev underveis overfaldet af Carlisterne, som dræbte 2 af hans Folk og saarede Flere. Briggen blev da strax sendt tilbage til Plymouth, hvorfra Capitainen ufortøvet afgik med Posten til London. - Cheferne ved alle brittiske Artilleri-Regimenter have faaet Bemyndigelse til at lade et vist Antal Underofficerer af hvert Regiment tage Tjeneste ved den spanske Hjælpe legion, saaledes, at de ved Tilbagekomsten fra Spanien atter træde ind i deres forrige Stillinger.